
Výzva na predloženie cenovej ponuky[footnoteRef:1] [1:  Vzhľadom na predpokladanú hodnotu zákazky nižšiu ako finančný limit pre nadlimitnú zákazku  na dodanie tovaru alebo poskytnutie služby zadávanú obstarávateľom, obstarávateľ pri jej zadávaní nepoužije postup zadávania nadlimitnej zákazky podľa zákona č. 343/2015 Z. z. o verejnom obstarávaní (ďalej len „ZVO“); zákazka sa zadáva podľa internej smernice ER 97/2017 pri dodržaní relevantných ustanovení právnych predpisov a zásad obstarávania.] 

Názov predmetu zákazky:


„Zabezpečenie kontinuity, správy a rozvoja systému pre oblasť kyberbezpečnosti _ CP 43/2026“

1. Identifikácia obstarávateľa
Obchodné meno: 		Dopravný podnik Bratislava, akciová spoločnosť
Sídlo: 				Olejkárska 1, 814 52 Bratislava
Kontaktná osoba: 		Alena Morvayová
Telefón: 				(+ 421) (2) 5950 1484
E-mail: 				morvayova.alena@dpb.sk
IČO: 				00 492 736
DIČ: 				2020298786
IČ DPH: 			SK2020298786
Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.
2. Názov zákazky: Zabezpečenie kontinuity, správy a rozvoja systému pre oblasť kyberbezpečnosti
3. Označenie zákazky: CP 43/2026
4. Druh zákazky: softvérové licencie s implementačnými a podpornými službami; služba
5. Predpokladaná hodnota zákazky: 150 000,00  eur bez DPH
6. CPV: 48730000-4 Softvérový balík na zaistenie bezpečnosti; 72263000-6 Implementácia softvéru; 72261000-2 Softvérové podporné služby; 
7. Opis predmetu zákazky
Predmetom zákazky je zabezpečenie kontinuity prevádzky a podpory existujúceho bezpečnostného ekosystému objednávateľa a jeho rozšírenie o manažment útočnej plochy (Attack Surface Management, ASM).
• obnova Rapid7 Insight IDR Ultimate pre najmenej 600 aktív na 24 mesiacov vrátane podpory a aktualizácií;
• obnova Rapid7 Insight VM pre najmenej 1 000 aktív na 24 mesiacov vrátane podpory a aktualizácií;
• integrovaný ASM modul pre najmenej 1 000 aktív na 24 mesiacov vrátane podpory a aktualizácií;
• implementácia, integrácia, konfigurácia, optimalizácia existujúcich systémov, zaškolenie a dokumentácia;
• postimplementačná podpora v rozsahu 20 človekodní počas 24 mesiacov vrátane Helpdesku a požadovaných reakčných lehôt.

Detailné funkčné a technické požiadavky, rozsah Helpdesku, požiadavky na odovzdanie a cenová tabuľka sú uvedené v Prílohe č. 2. Požiadavky na ISO/IEC 27001 a expertný tím sú uvedené v bode 17 výzvy a Prílohe č. 6.

Právny a bezpečnostný kontext: zákon č. 69/2018 Z. z. o kybernetickej bezpečnosti a vyhláška NBÚ č. 227/2025 Z. z. o bezpečnostných opatreniach. Konkrétne povinnosti objednávateľa a rozsah riešenia sa musia interpretovať podľa uplatniteľných predpisov a bezpečnostného posúdenia organizácie.

8. Miesto plnenia
Dopravný podnik Bratislava, akciová spoločnosť; Olejkárska 1, 814 52 Bratislava 1
9. Lehota viazanosti ponuky
3 mesiace od uplynutia lehoty na predkladanie ponúk 

10. Obhliadka / oboznámenie sa s existujúcim riešením
Nie
11. Lehota, miesto a spôsob predkladania ponúk:  do 10.11.2026 do 09,00 hod. 
Komunikácia pri zadávaní tejto zákazky bude prebiehať s využitím elektronických prostriedkov a ponuky je potrebné predkladať elektronicky prostredníctvom IS JOSEPHINE:
https://josephine.proebiz.com/sk/tender/84002/summary
12. Zmluvný vzťah a trvanie plnenia
Výsledkom cenového prieskumu bude uzatvorenie Zmluvy o poskytnutí služby s úspešným uchádzačom. Záväzný návrh zmluvy tvorí Prílohu č. 1 tejto výzvy.
Predmetom zmluvného plnenia je zabezpečenie obnovy licenčného predplatného Rapid7 Insight IDR Ultimate a Rapid7 Insight VM, dodanie a implementácia integrovaného modulu Attack Surface Management (ASM), ako aj poskytovanie súvisiacich implementačných a podporných služieb.
Licenčné predplatné sa požaduje na obdobie 24 mesiacov. Súčasťou plnenia je aj postimplementačná odborná podpora v rozsahu 20 človekodní počas obdobia 24 kalendárnych mesiacov.
Podrobné podmienky dodania, implementácie, akceptácie, fakturácie, zodpovednosti za plnenie a zmluvných sankcií upravuje Príloha č. 1 – Zmluva o poskytnutí služby. Rozsah požadovaného plnenia je bližšie špecifikovaný v Prílohe č. 2 – Technická špecifikácia s určením cien.
13. Jazyk ponuky
Ponuky sa predkladajú v slovenskom alebo českom jazyku. 
14. Kritérium na vyhodnotenie ponúk
Jediným kritériom je najnižšia celková vyhodnocovacia cena v EUR bez DPH (váha 100 %). Cena sa vypočíta z piatich položiek v Prílohe č. 2: cena oboch obnovovaných licencií za 24 mesiacov + cena ASM za 24 mesiacov + cena implementácie + 20 × jednotková cena za človekodeň podpory. Uchádzač cenu uvedie v Prílohe č. 3.
Pri zhode platia pravidlá podľa Prílohy č. 7.
15. Požadovaný obsah ponuky
• a) Vyplnená a podpísaná Príloha č. 2 – Technická špecifikácia s určením cien, s identifikáciou ponúkaného riešenia a dôkazmi o požadovaných funkciách;
• b) Vyplnená a podpísaná Príloha č. 3 – Návrh uchádzača na plnenie kritéria;
• c) Vyplnená a podpísaná Príloha č. 4 – Čestné vyhlásenie uchádzača;
• d) Vyplnená a podpísaná Príloha č. 5 – Informačný formulár;
• e) Príloha č. 6 – Zoznam expertného tímu spolu s kópiami platných certifikátov dvoch odborných rolí;
• f) Doklad o platnej certifikácii ISO/IEC 27001, resp. ekvivalent;
• g) Technický opis navrhovanej integrácie a spôsobu splnenia minimálne požadovaných funkcií a integrácií ASM;
• h) Návrh zmluvy – Príloha č. 1 ,  v editovateľnej verzii – Word (bez podpisu), doplnenú uchádzačom výlučne v častiach týkajúcich sa uchádzača;





16. Spôsob predloženia ponuky
Cena má pokrývať celý rozsah požadovaného plnenia a je záväzná. Uchádzač zodpovedá za správnosť súčtov a za súlad príloh. Vyhradené polia a doklady sú uvedené v jednotlivých prílohách. Pri prípadných otázkach uchádzači komunikujú spôsobom uvedeným v bode 11.
17. Podmienky účasti
17.1 Osobné postavenie
Uchádzač musí byť oprávnený dodávať licencie a poskytovať súvisiace informačno-technologické služby zodpovedajúce predmetu zákazky; obstarávateľ môže overiť údaje v príslušnom verejnom registri. Uchádzač nesmie mať uložený zákaz účasti vo verejnom obstarávaní potvrdený konečným rozhodnutím. Dokladuje sa čestným vyhlásením podľa Prílohy č. 4 alebo overením verejných registrov.
17.2 Ekonomické a finančné postavenie
Nepožaduje sa
17.3 Technická a odborná spôsobilosť
17.3.1 Uchádzač preukáže certifikát systému manažérstva informačnej bezpečnosti podľa ISO/IEC 27001, resp. ekvivalent.
17.3.2 Technický expert: osoba zodpovedná za implementáciu s certifikáciou vydanou výrobcom/dodávateľom pre nástroje Rapid7 alebo certifikáciou príslušného výrobcu ponúkaného ekvivalentného riešenia.
17.3.3 Procesný špecialista pre bezpečnosť: osoba zodpovedná za metodiku a súlad s bezpečnostnými štandardmi s platným certifikátom interného audítora ISO/IEC 27001 alebo rovnocenným certifikátom v oblasti auditu ISMS.
17.3.4 Preukázanie: menný zoznam expertného tímu s priradením konkrétnych osôb k pozíciám a kópie platných certifikátov, vyplnená Príloha č. 6. Ak sa kapacity zabezpečujú prostredníctvom tretej osoby, musí byť preukázaná ich dostupnosť a skutočné zapojenie do plnenia.
18. Zábezpeka
Nepožaduje sa 
19. Vyhodnotenie ponúk a vysvetlenie
Obstarávateľ zoradí ponuky podľa ceny a preverí splnenie požiadaviek na predmet zákazky a podmienok účasti najskôr u uchádzača s najnižšou cenou. Ak zistí nedostatky, môže za rovnakých podmienok vyžiadať vysvetlenie, ktoré nesmie neprípustne meniť ponúknuté ceny ani podstatné vlastnosti plnenia. Ak uchádzač požiadavky nesplní, bude posúdená ďalšia ponuka podľa poradia.
Uchádzači budú informovaní o výsledku. Úspešný uchádzač poskytne potrebnú súčinnosť na uzavretie zmluvy a splní podmienky RPVS, ak sa na neho vzťahujú.
20. Elektronická aukcia
Nepoužije sa.
21. Doplňujúce informácie
Obstarávateľ si vyhradzuje právo neakceptovať žiadnu ponuku alebo zrušiť prieskum zo závažných dôvodov vrátane zmeny potrieb alebo finančných možností. Náklady na prípravu ponuky znáša uchádzač.







Prílohy výzvy
• Príloha č. 1 – Návrh zmluvy o poskytnutí služby
• Príloha č. 2 – Technická špecifikácia s určením cien
• Príloha č. 3 – Návrh uchádzača na plnenie kritéria
• Príloha č. 4 – Čestné vyhlásenie uchádzača
• Príloha č. 5 – Informačný formulár
• Príloha č. 6 – Zoznam expertného tímu a doklady odbornej spôsobilosti
• Príloha č. 7 – Kritérium na vyhodnotenie ponúk a pravidlá jeho uplatnenia

V Bratislave dňa  02.11.2026




                                                                         _________________________________________
Dopravný podnik Bratislava, akciová spoločnosť
JUDr. Barbora Notová
vedúca sekcie právnych služieb a kontroly

